**การทดลองที่ 1 การใช้งาน Repository เบื้องต้น**

|  |
| --- |
| **วัตถุประสงค์** |

1. เพื่อให้ผู้เรียนรู้และเข้าใจแนวคิดในการใช้ Repository
2. เพื่อให้ผู้เรียนสามารถใช้ Repository (Github) เบื้องต้นได้

|  |
| --- |
| ทฤษฎีก่อนการทดลอง |

|  |
| --- |
| **Git** |

**Git[[1]](#footnote-1)** เป็นระบบควบคุมเวอร์ชั่น (Version control systems) เป็นเครื่องมือที่ใช้บริหารจัดการการเปลี่ยนแปลงของไฟล์ต่าง ๆ ใน project การบันทึกการแก้ไขไฟล์แต่ละครั้งจะเรียกว่ารุ่น (revision) ซึ่งแต่ละรุ่นของการเปลี่ยนแปลงจะถูกกำกับด้วยการประทับเวลา (timestamp) และบุคคลที่ทำการเปลี่ยนแปลง ดังนั้น หากเกิดความผิดพลาดหรือเสียหายจากการแก้ไข เราก็จะสามารถย้อนเวลากลับไปยังการแก้ไขครั้งก่อนๆ ที่สมบูรณ์ได้ตามต้องการ ถือได้ว่าระบบควบคุมเวอร์ชั่นเป็นระบบพื้นฐานที่นิยมใช้ในการบริการจัดการ source code ของโปรแกรม ซึ่งจริง ๆ แล้ว เราสามารถใช้ระบบควบคุมเวอร์ชั่นกับไฟล์ชนิดใดๆ หรืองานชนิดใดๆ ก็ได้ ไม่เฉพาะ source code ของโปรแกรมเท่านั้น ในปัจจุบัน มีระบบควบคุมเวอร์ชั่นให้เลือกใช้หลากหลาย ทั้งเป็นแบบฟรีและมีค่าใช้จ่าย (เช่น Git, Mercurial, Subversion) โดย Git จะได้รับความนิยมมากกว่าชนิดอื่น ๆ การทำงานของ Git นั้นจะมีพื้นที่เก็บไฟล์ ซึ่งเรียกว่า ‘repositories’ ซึ่งเราสามารถติดตั้งบริการ git บน server ใดๆ ก็ได้ แต่ server บริการ git ที่ได้รับความนิยมในปัจจุบันได้แก่ Github, Gitlab, Bitbucket เป็นต้น ข้อดีของการใช้ server รวมก็คือ สามารถแบ่งปันและร่วมมือ ช่วยเหลือกันในแก้ไขโปรแกรมได้จากทุกคนทั่วโลก ลักษณะเฉพาะอย่างหนึ่งของ Git ก็คือ ใน folder ที่ชื่อ .git บนคอมพิวเตอร์ของเราจะเก็บทุกสิ่งที่เก็บบน server จึงมั่นใจได้ว่า เราสามารถทำงานกับระบบควบคุมเวอร์ชันได้ทั้งแบบออนไลน์และออฟไลน์ และหากเกิดกรณีที่ repository บน server เสียหาย เราก็สามารถนำทุกอย่างที่เก็บบนเครื่องกลับขึ้นไปเก็บบน server ได้

|  |
| --- |
| **Github** |

Github เป็นบริษัทหนึ่ง ที่ให้บริการ Git repository บนพื้นฐานของเว็บ (web-based Git repository hosting) โดย Github จะให้พื้นที่เราสร้าง repository สำหรับโปรเจค ให้บริการฟังก์ชันการทำงานพื้นฐานของระบบ git เช่น การ branches, merges, และ commits อีกทั้งยังให้พื้นที่สำหรับแจ้งข้อผิดพลาด บัก หรือความต้องการเพิ่มเติม features ต่างๆ ตลอดจนมีความสามารถในการเขียนคำอธิบายแบบ wiki ใน repository นั้น ๆ ด้วย Github เป็นบริษัทที่มีมูลค่าประมาณ 2 พันล้าน USD, มีผู้ใช้ประมาณ 20 ล้านคน มี repositories ประมาณ 40 ล้าน และในจำนวนเหล่านั้น มีโปรเจคที่สำคัญมากรวมอยู่ด้วย เช่น kernel ของ Linux , source code ของ dotnet framework จากไมโครซอฟท์ และอื่นๆ ทำให้มีความมั่นใจในระดับหนึ่งว่าถ้า Github เกิดล่มขึ้นมา ก็จะมีเพื่อนร่วมชะตากรรมอีกไม่น้อย


|  |
| --- |
| **ขั้นตอนการทดลอง** |

|  |
| --- |
| **1.** เริ่มใช้งาน **Github** |

ในการใช้งาน Github เราจะต้องมีบัญชีผู้ใช้ของ Github ซึ่งทาง Github จะให้บริการฟรีแบบไม่จำกัดจำนวน repository ซึ่งจะเป็นแบบ public หรือ private ก็ได้ repository แบบ public นั้น จะสามารถมองเห็นได้จากทุกคน ส่วน repository ที่เป็นแบบ private เราจะสามารถกำหนดบุคคลที่อนุญาตให้เห็น repository ของเราได้ ซึ่งจะสะดวกในการทำ project ที่เป็นความลับ

|  |
| --- |
| **1.1** สร้างบัญชีผู้ใช้งานบน **Github** |

การสร้างบัญชีผู้ใช้บน Github ให้ไปที่ <https://github.com/join> จากนั้น ให้กรอกรายละเอียด ซึ่งชื่อผู้ใช้ (User name) จะถูกนำไปใช้ในหลายๆ ที่ ดังนั้นควรเป็นชื่อที่จำง่ายและพิมพ์ได้สะดวก มิฉะนั้นจะเสียเวลาในการทำงาน




**รูปที่** 1.**1** การสร้างบัญชี Github

|  |
| --- |
| **1.2** ติดตั้งโปรแกรม **Git** |

1.2.1 ดาวน์โหลดโปรแกรม Git จาก <https://git-scm.com/downloads> โดยเลือกโปรแกรมติดตั้งให้ตรงกับระบบปฏิบัติการที่ใช้ โปรแกรมที่ดาวน์โหลดมา จะมี GUI ให้เราใช้งานด้วยซึ่งมีชื่อเรียกว่า Github desktop แต่ถ้าหากสนใจที่จะใช้ Git GUI Clients ตัวอื่นๆ ก็สามารถศึกษาได้ที่ <https://git-scm.com/downloads/guis>

1.2.2 ติดตั้งโปรแกรม Git ตามคำแนะนำของโปรแกรมติดตั้ง

1.2.3 เปิดโปรแกรม Git bash จะได้หน้าต่าง terminal ที่ทำงานใน text mode




รูปที่ **1.2 หน้าต่าง** terminal **ของ** git bash

|  |
| --- |
| ผลการทดลอง |
| เมื่อกดเปิดโปรแกรม Git bash จะได้หน้าต่าง terminal ที่ทำงานใน text mode  แสดงผลว่า daisy dream@DESKTOP-1U01B5K MINGW64 |

1.2.4 ทดสอบว่าสามารถใช้งาน Git บนเครื่องของเราได้หรือไม่ ให้พิมพ์คำสั่งต่อไปนี้

|  |
| --- |
| **$ git** |

ถ้า terminal ตอบกลับมาว่าไม่รู้จักคำสั่ง git แสดงว่าการติดตั้งยังไม่สมบูรณ์ ให้กลับไปตรวจสอบขั้นตอน 1.2.2 ให้ติดตั้งเรียบร้อย



**รูปที่ 1.3 ผลการทดลองพิมพ์คำสั่ง** git


|  |
| --- |
| **ผลการทดลอง** |
| เมื่อพิมพ์คำสั่ง git จะขึ้นแสดงผลดังรูป แสดงว่าสามารถใช้งาน Git บนเครื่องของเราได้ |

1.2.5 บอกให้ Git รู้จักชื่อของเรา โดยพิมพ์คำสั่งต่อไปนี้ [[2]](#footnote-2)

|  |
| --- |
| **$ git config --global user.name “USER NAME”** |

ในกรณีที่เราต้องการทราบชื่อผู้ใช้ปัจจุบัน สามารถสั่งให้ Git รายงานออกมาด้วยการพิมพ์คำสั่งต่อไปนี้

|  |
| --- |
| **$ git config user.name** |



รูปที่ **1.4** git config --global user.name

|  |
| --- |
| **ผลการทดลอง** |
| ทำให้Gitรู้จักชื่อของเรา เมื่อต้องการทราบชื่อผู้ใช้ปัจจุบัน สามารถสั่งให้ Git รายงานออกมาได้ |

1.2.6 บอกให้ Git รู้จัก email ของเรา โดยพิมพ์คำสั่งต่อไปนี้


|  |
| --- |
| **$ git config --global user.email “USER EMAIL ADDRESS”** |

ในกรณีที่เราต้องการทราบชื่อผู้ใช้ปัจจุบัน สามารถสั่งให้ Git รายงานออกมาด้วยการพิมพ์คำสั่งต่อไปนี้

|  |
| --- |
| **$ git config user.email** |

หมายเหตุ email ที่ใช้จะต้องตรงกับ email ที่ลงทะเบียนไว้กับ Github มิฉะนั้นจะไม่สามารถเขียนข้อมูลขึ้นไปบน server ได้

เมื่อทำในขั้นตอน 1.2.5 และ 1.2.6 เรียบร้อยแล้ว การทำงานใดๆ บน Github ก็จะปรากฏชื่อและ Email ของเรากำกับไว้เสมอ



รูปที่ **1.5** git config --global user.email


|  |
| --- |
| **ผลการทดลอง** |
| ทำให้Gitรู้จักอีเมลของเรา เมื่อต้องการทราบชื่ออีเมลปัจจุบัน สามารถสั่งให้ Git รายงานออกมาได้ |

|  |
| --- |
| **1.3 สร้าง repository (บน server)** |

Repository เป็นพื้นที่สำหรับเก็บ project ของเรา ซึ่งไม่ได้หมายความถึงเฉพาะ source code เท่านั้น repository ยังสามารถประกอบด้วยไฟล์ทุกชนิด ไม่ว่าจะเป็น Word Document, spread sheet, presentation, เอกสารการออกวิเคราะห์และออกแบบซอฟต์แวร์ ไฟล์มีเดียภาพและเสียง รวมไปถึงเอกสาร Wiki ในลักษณะ html ด้วย ดังนั้น ในการทำโครงการพัฒนาซอฟต์แวร์ เราสามารถนำทุกสิ่งที่จำเป็นสำหรับการทำงาน มาใส่ไว้ใน repository และเมื่อเพื่อนร่วมทีมหรือ user ใดๆ ทำสำเนา repository ของเราไป เขาก็จะได้ทุกสิ่งทุกอย่างไปอย่างครบถ้วน ดังนั้นจึงอาจพูดได้ว่าเราสามารถใช้ repository เป็นเครื่องมือบริหารโครงการที่มีประสิทธิภาพได้เช่นกัน


1.3.1 การสร้าง repository บน Github สามารถสร้างได้หลายวิธีด้วยกัน เช่น

(1) การสร้าง repository โดยการคลิกที่ปุ่มเครื่องหมาย “+” ที่ด้านบนขวาของหน้าเพจ Github แล้วเลือก new repository



รูปที่ **1.6 การสร้าง** repository **โดยการคลิกที่ปุ่มเครื่องหมาย** “+”

(2) การสร้าง repository โดยการคลิกที่ปุ่ม New สีเขียว



รูปที่ **1.7 การสร้าง** repository **โดยการคลิกที่ปุ่ม** New

(3) การสร้าง repository โดยลิงค์ <https://github.com/new>

นอกจาก 3 วิธีข้างต้น ซึ่งจะพาเราไปสร้าง repository บนเว็บแล้ว เรายังสามารถสร้าง repository โดยใช้ command line บน terminal (ศึกษาได้จาก [adding-an-existing-project-to-github-using-the-command-line](https://help.github.com/articles/adding-an-existing-project-to-github-using-the-command-line/)[[3]](#footnote-3))

1.3.2 กำหนดชื่อและชนิดของ repository

การใช้วิธีการ 3 วิธีแรก ในข้อ 1.3.1 จะได้ผลอย่างเดียวกัน คือ Github จะพามาหน้าสำหรับสร้าง repository

* ในช่อง Repository name ให้ใส่ชื่อของ repository เนื่องจากบ่อยครั้งที่เราต้องใช้งานคำสั่งต่าง ๆ บน terminal ซึ่งต้องพิมพ์ชื่อ repository เอง ดังนั้นชื่อของ repository จะต้องมีความหมายในตัว เข้าใจง่าย กระชับ
* ในช่อง Description (optional) เพิ่มคำอธิบายสั้นๆ เกี่ยวกับ repository เพื่อให้ชาวโลกอ่านแล้วเห็นภาพรวมของ repository ได้อย่างรวดเร็ว
* ชนิดของ repository นั้น ถ้าหากเป็นโปรเจคที่เป็นความลับ ไม่อาจเปิดเผยต่อชาวโลกได้ เช่นประกอบด้วยฐานข้อมูลในงานวิจัย คะแนนแล็บของนักศึกษา ชื่อ URL, user name, password ที่เขียนลงไปใน source code เราก็อาจจะเลือกเป็น private ซึ่งอาจจะต้องมีค่าใช้จ่ายในการสมัครสมาชิกพิเศษ หรือไม่ก็ต้องเป็น academic account ในที่นี้ให้เลือกเป็น public
* ถ้าเราทำเครื่องหมาย☑ หน้าข้อความ Initialize this repository with a README เพื่อให้เราสามารถเขียนบรรยายคร่าวๆ เกี่ยวกับ repository ได้
  + **เดี๋ยวก่อน…. ในขั้นตอนนี้ ยังไม่ต้องทำเครื่องหมาย ☑ เพราะเราจะทดลองสร้างโดยใช้** command line tool
* เลือกว่าจะเพิ่ม .gitignore หรือ license file ด้วยหรือไม่ โดย .gitignore นี้จะบอก Git ว่าไม่ต้องสนใจที่จะติดตามไฟล์ชนิดใดบ้าง โดย Git จะกำหนดชนิดของไฟล์ให้เบื้องต้น เช่น ถ้าเราเลือก .gitignore เป็น ภาษา C++ แล้ว Git จะเพิ่มชนิดของไฟล์ต่างๆ ที่เป็นผลจากการคอมไพล์ไว้ในรายการที่เพิกเฉย (เช่น ไฟล์ที่มีนามสกุล .exe) ซึ่งไฟล์เหล่านั้น มักจะเกิดจากการคอมไพล์โปรแกรม ไม่ใช่ไฟล์ที่เราเป็นคนแก้ไข source code จึงไม่จำเป็นที่จะต้องนำไปเก็บบน repository ให้สิ้นเปลืองพื้นที่ สามารถดูเทมเพลตของ .gitignore ได้จาก A collection of useful .gitignore templates[[4]](#footnote-4)
  + ยังไม่ต้องเลือก.**gitignore** เช่นเดียวกัน

Graphical user interface, text, application

Description automatically generated

รูปที่ **1.8 การสร้าง** repository

|  |
| --- |
| **ผลการทดลอง** |
| ได้สร้าง repository,กำหนดชื่อ repository,อธิบาย repository |

- คลิกปุ่ม Create repository สีเขียว

Github จะสร้าง repository ให้ตามต้องการ

Graphical user interface, text, application, email

Description automatically generated

**รูปที่ 1.9** repository ที่ได้จากการสร้างในข้อ 1.3

|  |
| --- |
| **ผลการทดลอง** |
| เมื่อกด Create repository จะขึ้นสร้าง repository ของฉันขึ้นมา |

หมายเหตุ ให้เปิดหน้าเพจนี้ค้างไว้ เพราะเราต้องมาดูผลการเปลี่ยนแปลงในภายหลัง

|  |
| --- |
| **1.4** สร้าง **git** บนเครื่องคอมพิวเตอร์(**Local)** |

Repository ที่สร้างขึ้นในข้อ 1.3 นั้น เป็น repository ที่อยู่บน server ในขณะที่เรากำลังแก้ไข source code ซึ่งมักจะเป็นการแก้ไขเล็ก ๆ น้อย ๆ การทำงานของ git จะเน้นทำงานที่ local เป็นหลัก ต่อเมื่อเราได้พัฒนา source code จนถึงจุดหนึ่ง ที่คิดว่าสามารถเผยแพร่ เพื่อการทดสอบหรือใช้งาน เราจึงส่งขึ้นไปเก็บบน server

การทำสำเนาของ repository มาไว้บนเครื่อง (local) สามารถทำได้หลายวิธี ซึ่งเบื้องต้นนี้ เราจะศึกษาโดยการใช้งาน command line ซึ่งอาจจะพบกับความยุ่งยากบ้างในตอนแรกๆ แต่เมื่อใช้บ่อย ๆ จนชำนาญจะพบว่ามีความยืดหยุ่นสูงกว่าการใช้ GUI Clients หรือเมื่อศึกษาจนเข้าใจแล้วหันไปใช้ GUI Clients ก็จะสามารถเข้าใจถึงการทำงานของระบบ Git อย่างแท้จริง

**1.4.1** การ **clone repository** ด้วย **command line (git bash)**

1. **การเตรียมการเบื้องต้น**

* ในหน้าต่าง git bash ให้พิมพ์คำสั่ง list ดูรายการของไฟล์และโฟลเดอร์

|  |
| --- |
| **$ ls** |

เราจะเห็นรายการไฟล์ถูกแสดงขึ้นมา

|  |
| --- |
| **ผลการทดลอง** |
| สามารถดูรายการของไฟล์และโฟลเดอร์ได้ |

* สร้างโฟลเดอร์สำหรับเก็บงานในวิชาการทดลอง (ในที่นี้ชื่อว่า CL2564 ย่อมาจาก Computer Laboratory 2564) โดยใช้คำสั่ง

|  |
| --- |
| **$ mkdir CL2564** |

* ย้ายเข้าไปอยู่ในโฟลเดอร์ที่สร้างขึ้น โดยใช้คำสั่ง

|  |
| --- |
| **$ cd CL2564** |

สังเกตุได้จาก git bash จะแสดงชื่อของโฟลเดอร์ปัจจุบันเป็นดังรูปที่ 1.10

Text

Description automatically generated

**รูปที่ 1.10** หน้าต่าง terminal ของ git bash เตรียมพร้อมสำหรับการ clone

|  |
| --- |
| **ผลการทดลอง** |
| ได้สร้างโฟลเดอร์ git ไว้ที่ data และเปิด git bash สร้างโฟลเดอร์สำหรับเก็บงานในวิชาการทดลอง |

1. การทำสำเนา **repository** มาไว้บนเครื่องโดยการ **clone**

* ทำสำเนา repository มาไว้บนเครื่องโดยใช้คำสั่งที่มีรูปแบบดังต่อไปนี้

|  |
| --- |
| **$ git clone https://github.com/[YOUR USERNAME]/[YOUR REPOSITORY NAME]** |

[YOUR USERNAME] คือ username ของเราบน github

[YOUR REPOSITORY NAME]คือชื่อ repository ของเราที่สร้างในข้อ 1.3

ถ้าจำไม่ได้ ก็ไม่เป็นไร ให้เข้าไปที่ repository ที่เพิ่งสร้างบน Github (ดูรูปที่ 1.9) จะเห็นว่ามี URL ของ repository สำหรับการโคลน ดังรูปที่ 1.11 ให้เรากดปุ่ม copy ที่อยู่ด้านขวามือของ url

Graphical user interface, text, application, email

Description automatically generated

รูปที่ **1.11** URL สำหรับการ clone repository

|  |
| --- |
| **ผลการทดลอง** |
| ได้คัดลอก URL repository ของฉัน |

* ใน git bash ให้พิมพ์คำสั่ง git clone ตามด้วย URL ที่คัดลอกมา
* เมื่อทำการ clone เรียบร้อย จะได้ผลดังรูปที่ 1.12

Text

Description automatically generated

**รูปที่ 1.12** ผลการ clone repository

|  |
| --- |
| **ผลการทดลอง** |
| ได้ทำสำเนา repository มาไว้บนเครื่องโดยการ clone |

- เรียกดูรายการโฟลเดอร์ (ด้วยคำสั่ง ls) และเปลี่ยนโฟลเดอร์ (ด้วยคำสั่ง change directory :cd)

|  |
| --- |
| **ผลการทดลอง** |
| ได้เรียกดูรายการโฟลเดอร์ และเปลี่ยนโฟลเดอร์ |

ตอนแรกจะพบว่ามีโฟลเดอร์ชื่อ CL64-01 ซึ่งถูก clone มาจาก server จึงย้ายเข้าไปในโฟลเดอร์นั้น แล้วจึงสั่ง ls เพื่อดูรายการไฟล์ พบว่า repository ของเราจะยังว่างเปล่า ดังรูปที่ 

**รูปที่ 1.13** ไฟล์ที่ถูก clone มาจาก repository

|  |
| --- |
| **ผลการทดลอง** |
| Repository ว่างเปล่า |

* ให้พิมคำสั่งต่อไปนี้ ครั้งละบรรทัด (พิมพ์ให้ครบบรรทัดแล้วเคาะ enter)

Graphical user interface

Description automatically generated with low confidence

**รูปที่ 1.14** การเพิ่มไฟล์ README.md ให้กับ repository

|  |
| --- |
| **ผลการทดลอง** |
| เมื่อพิมพ์คำสั่ง จะแสดงผลดังรูป |

จากรูปที่ 1.14 จะได้ผลการทำงานดังรูปที่ 1.15 ซึ่งจะเห็นว่า บางคำสั่งอาจจะมี error เกิดขึ้น เนื่องจากมี repository อยู่บน server แล้ว แต่ก็ให้ทำให้ครบทุกขั้นตอนไปก่อน เพราะ ในกรณีนี้ error เหล่านั้นไม่ส่งผลกระทบร้ายแรงต่อการทำงาน

* ให้กลับไปที่ browser และกด refresh 1 ครั้ง จะเห็นว่าหน้า repository ที่เราเพิ่งสร้าง จะเปลี่ยนไป

Graphical user interface, application

Description automatically generated

รูปที่ **1.15** หน้าเพจ repository ที่เปลี่ยนไปหลังจากเพิ่มไฟล์ README.md

|  |
| --- |
| **ผลการทดลอง** |
| เมื่อพิมพ์คำสั่งข้างต้น ทำให้ที่ repository ที่สร้างไว้มี README.md เพิ่มขึ้น |

|  |
| --- |
| **1.5** การแก้ไขงานและบันทึกการเปลี่ยนแปลงบน **local computer** |

ถึงตอนนี้ เนื้อหาในไฟล์ README.md บน server และ local computer จะเหมือนกันทุกประการ เนื่องจากเป็นการ clone มาและยังไม่ได้ทำการแก้ไขใดๆ อีกทั้งเรามั่นใจว่าไม่มีผู้ใช้คนอื่นๆ กำลังแก้ไขงานของเราบน server (ซึ่งการแก้ไขงานร่วมกันบน server จะอยู่ในการทดลองถัดไป) เราสามารถแก้ไขและทำ revision ของเอกสารได้ตามต้องการ โดยการเปลี่ยนแปลงต่างๆ จะเกิดขึ้นบนเครื่อง local computer เท่านั้น


**1.5.1** ทดลองแก้ไขไฟล์ **README.md**

โดยส่วนใหญ่ ในการเขียนโปรแกรม มักจะกระทำบนโปรแกรม Integrated development environment หรือเรียกสั้นๆ ว่า IDE[[5]](#footnote-5) แต่ในการทดลองนี้ จะใช้โปรแกรมแก้ไขเอกสารอย่างง่ายๆ นั่นคือโปรแกรม Notepad.exe

* ให้พิมพ์คำสั่งต่อไปนี้ลงใน git bash

|  |
| --- |
| **$ notepad README.md** |

ระบบจะเปิด text editor ที่มากับระบบปฏิบัติการ Windows ดังรูปที่ 16



**รูปที่ 1.16** การใช้โปรแกรม notepad.exe แก้ไขไฟล์ README.md

|  |
| --- |
| **ผลการทดลอง** |
| เมื่อพิมพ์คำสั่งจะมี notepad เปิดขึ้นมา และแสดงผลดังรูป |

* แก้ไขไฟล์ README.md ใน notepad โดยเพิ่มข้อความลงไปดังตัวอย่าง (ให้นักศึกษาใส่ชื่อตนเอง)

Graphical user interface, text, application

Description automatically generated

**รูปที่ 1.17 แก้ไขไฟล์** README.md โดยเพิ่มบรรทัดต่อท้ายเข้าไป

|  |
| --- |
| **ผลการทดลอง** |
| ได้เพิ่มข้อความลงไปใน notepad |

* บันทึกและปิดโปรแกรม notepad.exe
* ตรวจสอบการเปลี่ยนแปลงใน git bash โดยพิมพ์คำสั่ง git status แล้วสังเกตุผลที่ได้จากการรันคำสั่ง

|  |
| --- |
| **$ git status** |

Text

Description automatically generated

รูปที่ **1.18** การตรวจสอบสถานะของ git

จะพบว่า git ได้ทำการติดตามการเปลี่ยนแปลง (tracking) ของไฟล์ต่างๆ ใน repository ของเราอยู่เสมอ ถึงแม้จะเป็น local computer ก็ตาม (ไม่นับไฟล์ใน .gitignore)

|  |
| --- |
| **ผลการทดลอง** |
| เมื่อพิมพ์คำสั่ง พบว่า git ติดตามการเปลี่ยนแปลงใน repository อยู่เสมอ |

**1.5.2** บันทึกการเปลี่ยนแปลงบน **local computer**

ถึงตรงนี้ ถ้าเราต้องการจะแก้ไขต่อ ก็สามารถทำได้ แต่การเปลี่ยนแปลงต่างๆ จะไม่สามารถถูกติดตามโดย git ถ้าต้องการให้ git บันทึก (หรือนับ) การเปลี่ยนแปลงเป็นรุ่นหนึ่งๆ ของ source code สามารถทำได้โดยการ commit การเปลี่ยนแปลงลงใน local repository ซึ่งการใช้งานเบื้องต้นจะมี 2 คำสั่งคือ git add และ git commit

* เพิ่มไฟล์ที่เปลี่ยนแปลง เข้าสู่รายการ commit โดยใช้คำสั่งต่อไปนี้

|  |
| --- |
| **$ git add README.md** |

ตรวจสอบการเปลี่ยนแปลงใน git bash โดยพิมพ์คำสั่ง git status แล้วสังเกตุผลที่ได้จากการรันคำสั่ง

|  |
| --- |
| **ผลการทดลอง** |
| เมื่อพิมพ์คำสั่งทั้งสอง จะขึ้นแสดงผลดังรูป คือการเพิ่มไฟล์ที่เปลี่ยนแปลง เข้าสู่รายการ commit |

|  |
| --- |
| **$ git status** |

Text

Description automatically generated

**รูปที่ 1.19 การตรวจสอบสถานะของ** git / **ผลจากการทำคำสั่ง** git add

หมายเหตุ **หากมีการแก้ไขหลายๆ ไฟล์ เราอาจใช้คำสั่ง** git add --all **แทนการใช้ชื่อไฟล์ได้**

* Commit ไฟล์ที่เปลี่ยนแปลง เข้าสู่ repository โดยใช้คำสั่งต่อไปนี้

|  |
| --- |
| **$ git commit -m “Edited by Koson”** |

ตามด้วยการตรวจสอบสถานะของ repository

|  |
| --- |
| **$ git status** |

จะได้ผลดังนี้

Text

Description automatically generated

รูปที่ **1.20** ผลจากการทำ git commit

|  |
| --- |
| **ผลการทดลอง** |
| ได้ Commit ไฟล์ที่เปลี่ยนแปลง เข้าสู่ repository และตรวจสอบสถานะของ repository |

**หมายเหตุ รูปแบบของการ** commit **ประกอบด้วย คำสั่ง** git commit -m “THIS IS A COMMIT MESSAGE” **โดยที่** commit message **ควรเป็นข้อความที่สื่อความหมาย มีความยาวไม่มากนัก แต่ไม่สั้นจนเกินไป** ควรหลีกเลี่ยงคำทีไม่สื่อความหมาย เช่น **“1”, “2”** หรือ **“a”** ถึงแม้ว่า **git** จะอนุญาตให้ใช้ก็ตาม **เนื่องจากเมื่อพัฒนาไปหลายๆ รุ่น จะไม่สามารถทำความเข้าใจเหตุผลที่แก้ไข** source code **นั้น ๆ ได้ และในการเปลี่ยนแปลงแต่ละครั้ง** git **จะนำ** commit message **นี้ไปใช้ร่วมกับการเปลี่ยนแปลงเสมอ**

**1.6** การซิงค์การเปลี่ยนแปลงระหว่าง **local computer** และ **server**

หลังจากที่เราได้ทำการ clone repository มาที่ local computer แล้ว การแก้ไขงานทั้งหมด สามารถทำได้บน local computer ได้โดยไม่ต้องเชื่อมต่อกับ server แต่ในบางครั้งที่มีการทำงานร่วมกันเป็นทีม จะต้องปรับปรุง source code ให้เป็นปัจจุบันอยู่เสมอ จะต้องมีการ sync กับ server ได้แก่การ upload การเปลี่ยนแปลงขึ้นสู่ server (เรียกว่าการ push) และการ download การเปลี่ยนแปลงมาจาก server (เรียกว่าการ pull)

|  |
| --- |
| **1.6.1** การ **push** ขึ้นสู่ **server** |

โดยทั่วไป การที่จะ push ขึ้นสู่ server เรามักจะใช้คำสั่ง 3 คำสั่งควบคู่กันคือ (1) git add --all, (2) git commit -m “Commit message” และ (3) git push แต่ในการทดลองที่ผ่านมา เราทำใน (1) และ (2) ไปแล้ว ดังนั้น ให้พิมพ์คำสั่งต่อไปนี้ เพื่อ push repository ขึ้น server

|  |
| --- |
| **$ git push** |

จะได้ผลลัพธ์คล้ายตัวอย่างในรูปที่ 20

Text

Description automatically generated

**รูปที่ 1.21** ผลจากการทำคำสั่ง git push

|  |
| --- |
| **ผลการทดลอง** |
| ได้ใช้คำสั่ง git push เพื่อ push repository สู่ server |

เมื่อเราทำการ push repository ขึ้นสู่ server แล้ว ก็ต้องทดสอบผลจากการ push โดยการไป refresh web browser ที่สร้าง repository ไว้ ดังรูปที่ 15

Graphical user interface, application

Description automatically generated

**รูปที่ 1.22** การเปลี่ยนแปลงที่เกิดขึ้นบน server

|  |
| --- |
| **ผลการทดลอง** |
| เมื่อ refresh web browser จะแสดงผลดังรูป |

**1.6.2 การ pull มาจาก server**

* การเปลี่ยนแปลงใดๆ ที่เกิดขึ้นบน local computer จะถูกส่งขึ้นมาเก็บด้วยคำสั่ง git push และถ้ามีการแก้ไขไฟล์ใด ๆ เกิดขึ้นบน server เราก็สามารถที่จะดึงกลับไปทำงานที่ local computer ได้เช่นกัน
* ให้แก้ไขไฟล์ README.md โดยการคลิกที่ชื่อไฟล์ และปุ่มปากกาบริเวณด้านขวามือ

Graphical user interface, application

Description automatically generated



**รูปที่ 1.23** เข้าสู่โหมดการแก้ไขไฟล์ด้วย Github Text Editor

|  |
| --- |
| **ผลการทดลอง** |
| สามารถแก้ไขไฟล์ได้ |

* เพิ่มข้อความที่บรรทัดล่างสุดดังตัวอย่าง

Graphical user interface, text, application, email

Description automatically generated

**รูปที่ 1.24** เพิ่มข้อความบางอย่างใน Github Text Editor

|  |
| --- |
| **ผลการทดลอง** |
| ได้เพิ่มข้อความใน Github Text Editor |

* เพิ่มข้อความในช่อง Commit changes และกดปุ่ม Commit changes สีเขียว

Graphical user interface, text, application, email

Description automatically generated

**รูปที่ 1.25** เพิ่มข้อความ Commit changes

|  |
| --- |
| **ผลการทดลอง** |
| ข้อความที่เพิ่มจะแสดงผลขึ้น |

* กลับมาที่ git bash พิมพ์คำสั่ง git status สังเกตุผลการทำงาน

|  |
| --- |
| **$ git status** |

* ที่ git bash พิมพ์คำสั่ง git pull

|  |
| --- |
| **$ git pull** |

Text

Description automatically generated

**รูปที่ 1.26** การใช้คำสั่ง git pull

|  |
| --- |
| **ผลการทดลอง** |
| เมื่อพิมพ์คำสั่ง จะแสดงผลข้อมูล |

* ดูการเปลี่ยนแปลงในไฟล์ README.md

|  |
| --- |
| **$ notepad.exe README.md** |

Graphical user interface, text, application

Description automatically generated

รูปที่ **1.27 การเปลี่ยนแปลงในไฟล์เอกสาร** README.md

|  |
| --- |
| **ผลการทดลอง**    สามารถดูการเปลี่ยนแปลงที่ notepad ได้ |

|  |
| --- |
| **1.7** การตรวจสอบประวัติการเปลี่ยนแปลงของไฟล์ |

* กลับไปที่ web browser (1) คลิกที่ชื่อ repository, (2) คลิกที่ชื่อไฟล์ README.md (3) คลิกปุ่ม History

1

Graphical user interface

Description automatically generated with medium confidence

2.

Graphical user interface, text, application, email

Description automatically generated

3.

Graphical user interface, text, application

Description automatically generated

|  |
| --- |
| **รูปที่ 1.28** การเข้าถึงประวัติของไฟล์ |

เมื่อคลิกดูประวัติไฟล์ จะพบว่า ไม่ว่าเราจะแก้ไขไฟล์ที่ไหน แต่ Git จะติดตามและบันทึกการเปลี่ยนแปลงทุกครั้งที่เราทำการ commit

|  |
| --- |
| **ผลการทดลอง** |
| สามารถดูประวัติการแก้ไขได้ |

Graphical user interface, text, application, email

Description automatically generated

**รูปที่ 1.29** รายการประวัติการแก้ไขไฟล์

|  |
| --- |
| **ผลการทดลอง** |
| สามารถดูรายการประวัติการแก้ไขไฟล์ |

ให้คลิกปุ่มที่มีเลขฐาน 16 กำกับ (เป็นชื่อรหัสกำกับการแก้ไข ที่ทีมพัฒนาจะใช้อ้างอิงถึง) ตามลูกศรสีแดงในรูปที่ี 29 เราจะเห็นประวัติการแก้ไขไฟล์ ดังรูปที่ 30

Graphical user interface, text, application, email

Description automatically generated

รูปที่ **1.30** ประวัติการแก้ไขไฟล์

|  |
| --- |
| **แบบฝึกหัด** |

1. ให้นักศึกษาทดลองเพิ่มไฟล์ชื่อ student.txt ลงใน repository แล้วเพิ่มรายชื่อเพื่อนในห้อง โดยเพิ่มบน notepad จำนวนครึ่งหนึ่ง และทำบน github text editor จนครบ โดยให้เขียน commit message ด้วยว่าเพิ่มจากที่ใด
2. ให้นักศึกษาทดลองแก้ไขไฟล์ README.md ตามตารางต่อไปนี้ แล้วทำรายงานประวัติไฟล์มาส่ง

|  |  |  |
| --- | --- | --- |
| ลำดับที่ | สถานที่แก้ไข | สิ่งที่กระทำ |
| 1 | Local (Notepad) | ลบเนื้อหาเดิมออกทั้งหมด |
| 2 | Server (Github Text Editor) | #include < stdio.h > main( ) {  printf ("hello, world\n"); } |
| 3 | Local (Notepad) | เปลี่ยน printf("hello, world\n");  เป็น printf("hello, [ชื่อนักศึกษา]\n"); |
| 4 | Server (Github Text Editor) | #include <stdio.h> int main () {  char yourname[100];  printf("What is your name?\t");  scanf("%s",yourname);  printf("hello, %s\n", yourname); } |
| 5 | Local (Notepad) | เพิ่ม printf("Goodbye\n");  ใต้ printf("hello, %s\n", yourname); |

**หมายเหตุ** การทำแต่ละขั้น ให้ local และ server ซิงค์กันเสมอ (ต้อง push, pull, commit, add )

รายงานประวัติไฟล์

Graphical user interface, text, application, email

Description automatically generated

-history ของ README.md

Graphical user interface, application

Description automatically generated

-clear เนื้อหาทั้งหมด ใน notepad

Graphical user interface, application

Description automatically generated

-เปลี่ยนแปลงเพิ่ม code ใน Github Text Editor

Graphical user interface

Description automatically generated with medium confidence

-rename จาก world เป็นชื่อตัวเอง ใน notepad

Graphical user interface, application

Description automatically generated

-ลบ code อันเก่า แล้วเพิ่ม code อันใหม่ ใน Github Text Editor

Graphical user interface, application

Description automatically generated

-เพิ่มข้อมูลเข้าไปใน code ล่าสุดที่ notepad

|  |
| --- |
| **คำถาม** |

1. จากภาพที่ 29 ถ้าหากนักศึกษาคลิกตามปุ่ม ที่มีเลขฐานสิบหกกำกับอยู่ ทุกปุ่ม จะได้ผลอย่างไรบ้าง ให้อธิบายสิ่งที่พบเห็น

ตอบ เป็นการดูประวัติการแก้ไขไฟล์ต่างๆ

1. ให้บอกประโยชน์ของ repository ตามที่นักศึกษาเข้าใจ

ตอบ สามารถเก็บไฟล์ต่างๆได้ สามารถดูความคืบหน้าของงานต่างๆ สามารถแก้ไขไฟล์ได้ และทำงานร่วมกันได้

1. ให้บอกแนวทางการนำ repository ไปใช้ในการเรียนหรือชีวิตประจำวันของนักศึกษา

ตอบ สามารถนำไปเก็บไฟล์งานต่างๆได้ และสามารถบันทึกได้ว่าวันไหนเราทำอะไรไปบ้าง

นางสาว สรัลชนา ศรีจันทา 63030088

1. **"Git · GitHub." Accessed August 10, 2017.** [**https://github.com/git**](https://github.com/git)**.** [↑](#footnote-ref-1)
2. "Setting your username in Git - User Documentation - GitHub Help." Accessed August 10, 2017. <https://help.github.com/articles/setting-your-username-in-git/>. [↑](#footnote-ref-2)
3. "Adding an existing project to GitHub using ...." Accessed August 11, 2017. <https://help.github.com/articles/adding-an-existing-project-to-github-using-the-command-line/>. [↑](#footnote-ref-3)
4. "A collection of useful .gitignore templates ...." Accessed August 11, 2017. <https://github.com/github/gitignore>. [↑](#footnote-ref-4)
5. "Integrated development environment - Wikipedia." Accessed August 11, 2017. <https://en.wikipedia.org/wiki/Integrated_development_environment>. [↑](#footnote-ref-5)